Noen kontrastmidler oppbevares i varmeskap for å redusere viskositeten. Lav viskositet fører til mindre ubehag for pasienter og at kontrastmiddelet blir lettere å injisere.

Intervensjonsvirksomheten har i samråd med produsent av kontrastmiddel besluttet høst 2017 og ikke å ha kontrast i varmeskap, men i romtemperatur. Dette har med dannelse av luftbobler når kontrast oppbevares i trykksprøyte før arterielle injeksjoner.

Medikament	Holdbarhet	kommentarer
Gastrografin	Skal oppbevares ved høyst 25°C1	Varmeskap ikke aktuelt
Omnipaque	Glassflasker kan oppbevares i varmeskap ved 37 °C i inntil 3 måneder før bruk. Plastflasker i inntil 1 måned før bruk1.
Iomeron	1 uke i varmeskap ved 37°C4,3
NaCl 9 mg/ml 500ml	Infusjons- og skyllevæsker med ytterpose kan lagres 1 måned ved 37o i varmeskap. Uten ytterpose er maksimal lagringstid 3 døgn4	Årsaken til den korte lagringstiden uten ytterpose er at plastkvaliteten blir forringet, i tillegg til at væsken fordamper raskere

Omnipaque er hovedkontrasten pr mai 2022. Se 2.1.1 Kontrastmiddeltyper ved Radiologisk avdeling

Gummipropp

Gummipropp skal som hovedregel ikke gjennombores mer enn en gang. Opptrekkskanyle anbefales for forsering av gummiproppen og til opptrekk. Bruk aseptisk teknikk og sterile sprøyter.

Unntak:

Gummipropp på flasker med 500 ml kontrast som er beregnet til multidosepumpe/ autoinjektor til flere pasienter i løpet av en arbeidsdag, kan perforeres to ganger ved behov. Dette for at gjenstående kontrast ved slutten av en arbeidsøkt kan benyttes ved en annen CT-maskin for å unngå svinn (obs: 24 timers grense for kontrast, se nedenfor). Det benyttes da et nytt slangesett og kolber. Gummiproppen desinfiseres slik det er beskrevet i Aseptisk arbeidsteknikk ved tilberedning av legemidler. Denne bestemmelsen er gjort oktober 2019 i samråd med produsent og farmasøyt-tjenesten ved HUS

Kontrasten i plastflasken er kjemisk og fysikalsk stabilt i 24 timer etter åpning ved oppbevaring <25°C. Imidlertid må engangsutstyr som kolber og slangesett til auto-injektor skiftes etter 12 timer5. Mellomstykket med filtre fra slangesett til venekanyle, må kastes etter hver undersøkelse.

Kilder:

1: Felleskatalog/SPC lest 02/2018

2: Norsk legemiddelstandard publisert 02.01.18

3: Lokal vurdering godkjent av medisinsk ansvarlig

4: Informasjon fra kontakt med produsent tlf eller e-mail

5: Pakningsvedlegg,: MEDRAD Stellant, Multi-Patient Kit, 200 ml Syrings